Դիեգո Լայնես

**Դիեգո Լայնես** (, ), մեքսիկացի պրոֆեսիոնալ ֆուտբոլիստ։ Ներկայումս հանդես է գալիս Ռեալ Բետիսի և Մեքսիկայի ազգային հավաքականի կազմում։ Խաղում է ձախ վինգերի և հարձակվողական կիսապաշտպանի դիրքում։

## Ակումբային կարիերա
### Կլուբ Ամերիկա
Լայնեսը Կլուբ Ամերիկայի ակադեմիայի սան է։ Իր պրոֆեսիոնալ դեբյուտը նշեց 2017 թվականի մարտի 1-ին՝ փոխարինման մտնելով Մեքսիկայի գավաթի Սանտոս Լագունայի դեմ խաղում։ Առաջին հանդիպումը առաջնությունում անցկացրեց մարտի 5-ին՝ Լեոնի դեմ խաղում։ Մայիսի 7-ին Լայնեսը 2 գոլային փոխանցման հեղինակ դարձավ Պաչուկայի դեմ խաղում։ Հուլիսի 16-ին նա թիմի մեկնարկային կազմում խաղադաշտ դուրս եկավ Մեքսիկայի սուպերգավաթի Կերետարոյի դեմ խաղում, սակայն Ամերիկան պարտվեց 2-0 հաշվով։

Միջազգային առաջնություններում իր առաջին հանդիպումը Լայնեսը անցկացրեց 2018 թվականի ապրիլի 11-ին՝ ԿՈՆԿԱԿԱՖ Չեմպիոնների Լիգայի կիսաեզրափակչի Տորոնտոյի դեմ խաղում։ Իր առաջին գոլը պրոֆեսիոնալ կարիերայում խփեց օգոստոսի 5-ին՝ դուբլ ձևակերպելով Պաչուկայի դեմ խաղում։ Դեկտեմբերի 7-ին մեքսիկացին գոլ խփեց ՈՒՆԱՄ Պումասի դեմ խաղում, իսկ հանդիպումն ավարտվեց 1-1 հաշվով։ Կլուբ Ամերիկայի կազմում Լայնեսը անցկացրեց 51 հանդիպում՝ դառնալով 5 գոլի և 3 գոլային փոխանցման հեղինակ։

### Ռեալ Բետիս
2019 թվականի հունվարի 10-ին Լայնեսը 5 տարվա պայմանագիր կնքեց Ռեալ Բետիսի հետ։ Ակումբը նրա համար վճարեց 14 միլիոն դոլար։ Իր դեբյուտը Լա Լիգայում նշեց հունվարի 20-ին՝ փոխարինելով Լորեն Մորոնին Ժիրոնայի դեմ խաղում։ Իր առաջին գոլը Բետիսի կազմում խփեց փետրվարի 14-ին՝ Եվրոպայի Լիգայի 1/16 եզրափակչի Ռենի դեմ խաղում։

## Միջազգային կարիերա
Լայնեսը ներկայացրել է Մեքսիկան տարբեր տարիքային երիտասարդական հավաքականներում։ 2017 թվականի հոկտեմբերին նա մինչև 17 տարեկանների հավաքականի կազմում մասնակցեց աշխարհի առաջնությանը՝ անցկացնելով 4 հանդիպում և դուբլ ձևակերպելով խմբային փուլի Անգլիայի դեմ խաղում։ Մեքսիկան դուրս մնաց մրցաշարի 1/8 եզրափակչից՝ 1-2 հաշվով պարտվելով Իրանին։ 2018 թվականին Լայնեսը Մ20 հավաքականի կազմում մասնակցեց ԿՈՆԿԱԿԱՖ առաջնությանը՝ անցկացրած 7 հանդիպումներում դառնալով 2 գոլային փոխանցման հեղինակ և ընդգրկվելով մրցաշարի խորհրդանշական հավաքականում, իսկ Մեքսիկան զբաղեցրեց երկրորդ հորիզոնականը՝ եզրափակչում պարտվելով ԱՄՆ-ի ընտրանուն։

Մեքսիկայի ազգային հավաքական Լայնեսը առաջին անգամ հրավիրվեց օգոստոսի 29-ին՝ Ուրուգվայի և Միացյալ Նահանգների դեմ խաղերի համար։ Իր դեբյուտը ազգային հավաքականում նշեց սեպտեմբերի 8-ին՝ փոխարինման մտնելով Ուրուգվայի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի մարտի 30-ի դրությամբ*

### Միջազգային վիճակագրություն
*2019 թվականի մարտի 30-ի դրությամբ*

## Նվաճումներ
### Ակումբային
**Ամերիկա**

* Մեքսիկայի առաջնություն. Ապերտուրա 2018

### Անհատական
* Տուլոնի առաջնության լավագույն ֆուտբոլիստ. 2018
* Տուլոնի առաջնության խորհրդանշական հավաքական. 2018
* ԿՈՆԿԱԿԱՖ Մ20 առաջնության խորհրդանշական հավաքական. 2018

## Ծանոթագրություններ

## Արտաքին հղումներ
* Լայնեսի պաշտոնական Տվիտերի էջը
* Լայնեսի պաշտոնական Ինստագրամի էջը
* Լայնեսը transfermarkt-ում
* Լայնեսը soccerbase.com-ում
* Լայնեսը WhoScored.com կայքում
* Լայնեսը Ռեալ Բետիսի պաշտոնական կայքում
* Լայնեսը Լա Լիգայի պաշտոնական կայքում
* Լայնեսը Մեքսիկայի առաջնության պաշտոնական կայքում
* Լայնեսը ՈՒԵՖԱ-ի պաշտոնական կայքում
* Լայնեսը ՖԻՖԱ-ի պաշտոնական կայքում 

Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:Լա Լիգայի ֆուտբոլիստներ
Կատեգորիա:Կլուբ Ամերիկայի ֆուտբոլիստներ
Կատեգորիա:Մեքսիկայի հավաքականի ֆուտբոլիստներ
Կատեգորիա:Մեքսիկացի ֆուտբոլիստներ
Կատեգորիա:Ռեալ Բետիսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ